રૂ.૨૫.૭૯ કરોડના વિકાસ કામો મંજુર કરાયા છે જયારે ઈ-ઓકશન મારફત અલગ-અલગ ભંગારના વેચાણથી મહાપાલિકાને રૂ.૪૦.૪૧ લાખની આવક થવા પામી છે. થોડા વર્ષો પહેલા મહાપાલિકાની હદમાં ભળેલા વોર્ડ નં.૧૨ના વાવડી વિસ્તારમાં ડ્રેનેજની મુખ્ય લાઈન તથા હાઉસ કનેકશન ચેમ્બર બનાવવા માટે રૂ.૧૪.૭૪ કરોડનો ખર્ચ મંજુર કરવામાં આવ્યો છે. વાવડીમાં ૩ એમએલડી ક્ષમતાનો ઈએસઆર, જીએસઆર બનાવવા માટે રૂ.૪.૬૦ કરોડ અને વોર્ડ નં.૧૮માં કોઠારીયામાં બાયપાસ રીંગ રોડ પર આવેલા પાર્કમાં ટીપી સ્કીમ નં.૧૨ની બધી જ શેરીઓમાં રબ્બર રોલીંગથી મેટલીંગ કરવા માટે રૂ.૪૨.૪૨ લાખનો ખર્ચ મંજુર કરવામાં આવ્યો છે.